Előterjesztés Zalakaros Város Önkormányzat Képviselőtestülete 2024. május 30-án tartandó ülésére
Napirend címe: Volt orvosi ügyeleten lévő orvosi eszközökről való döntés
Előterjesztést készítette: Fülöp Attiláné pénzügyi ügyintéző
Tisztelt Képviselőtestület!
Az ügyeleti ellátás változása miatt 2023. november 1-től felszabadultak, használaton kívüliek a Zalakaros, Jegenye sor 8. szám alatt lévő Egészségház épületének volt orvosi ügyelet orvosi eszközei, melyet az előterjesztés melléklete tartalmaz.
Előzetesen a Zalakarosi Fürdő Zrt. jelezte, hogy a feleslegessé vált orvosi eszközöket tudja használni, illetve felmerült a mentőszolgálatnak történő átadás lehetősége.
Zalakaros Város Önkormányzata képviselőtestülete 14/2004. (IV.21.) önkormányzati rendeletének 20. § (2) bekezdése értelmében „1.000.000, - Ft értékhatár alatt az Önkormányzati tulajdonú vagyontárgyakról a polgármester dönt, kivétel az ingatlan vagyontárgy. Az ingatlanok, valamint az 1.000.000, - Ft feletti ingó egyéb vagyontárgyakról pedig minden esetben a Képviselőtestület jogosult dönteni.”
A mellékletben felsorolt feleslegessé vált orvosi eszközök bruttó értéke 1.716.622Ft, mely az 1. 000.000 Ft-os értékhatárt meghaladva a Képviselőtestület jogosult dönteni.

Térítés nélküli átadás esetén áfafizetési kötelezettség nem merül fel, mivel az ingyen átadott eszköz kapcsán önkormányzatunkat részben vagy egészben áfa levonási jog nem illette meg az eszközök beszerzése alkalmával.
Határozati javaslat:
1./ Zalakaros Város Önkormányzat Képviselőtestülete a volt orvosi ügyeleten lévő használaton kívüli orvosi eszközöket térítésmentesen átadja a háziorvosi szolgálatnak, a Zalakarosi Fürdő Zrt-nek, illetve a zalakarosi mentőállomásnak.
2./ Zalakaros Város Önkormányzat Képviselőtestülete felhatalmazza a polgármestert, hogy egyeztessen az 1./ pont szerinti három szervezettel az eszközök három szervezet közötti megosztásáról, illetve velük az átadásra szolgáló megállapodásokat aláírja.
Határidő:            2024. június 30.
Felelős:               Novák Ferenc polgármester             
Operatív felelős: Széchenyi Szabolcs polgármesteri referens – 2./ pont szerinti egyeztetés
Bányai Edit igazgatási és hatósági ügyintéző – 2./ pont szerinti megállapodások előkészítése
Zalakaros, 2024. május 15.
Novák Ferenc
polgármester 
